Gwarchodfa Natur Cors Teifi

Mae Gwarchodfa natur Cors Teifi un o warchodfeydd yr Ymddiriodolaeth Bywyd Gwyllt Gorllewin a De-orllewin Gymru yn Sir Benfro ac yn cynnwys y Ganolfan Bywyd Gwyllt Cymru. Maint y warchodfa yw 264 erw.
bawd|chwith|250px|Afon Teifi

Saif y warchodfa ar hen gwrs Afon Teifi. Erbyn hyn mae Afon Piliau’n llifo trwodd.  Mae gwrychoedd, dolydd a choetir gyda phyllau. Mae llwybr trwy ganol y safle, yn dilyn cwrs hen reilffordd rhwng Hendy Gwyn ac Aberteifi, a gaewyd ym 1962.Gwefan historypoints Mae’r afon yn gorlifo gyda’r gaeaf ac yn denu Meilart, Corhwyaden, Chwiwell, Rhegen y dŵr, Gïach, Cornchwiglen, Gylfinir a Hebog tramor. Mae Telor y Cyrs, Telor yr hesg, Telor Cetti, Hwyaden yr eithin, Llwydfron a Iâr ddŵr yn bridio yma hefyd. Gwelir y canlynol hefyd: Dwrgi, Carw Sika, Carw coch, Chwistlen dŵr, Minc, gwiber a Neidr y glaswellt.Tudalen y warchodfa  ar wefan yr Ymddiriodolaeth

Mae Ychen yr afon yn pori’r warchodfa o dro i dro.

Mae’r warchodfa yn rhan o un fwy, sef Gwarchodfa Natur Genedlaethol Coedmor.

Mae’r warchodfa wedi dioddef fandaliaeth. Llosgwyd Cuddfan Glas y Dorlan ar 24 Medi 2019. Lansiwyd apêl i ailgodi’r guddfan.Gwefan welshwildlife.org

Oriel

Cyfeiriadau

Dolenni allanol
 Tudalen y warchodfa  ar wefan yr Ymddiriodolaeth
 Tudalen y Ganolfan Bywyd gwyllt Cymreig ar wefan yr Ymddiriodolaeth

Categori:Corsydd Sir Benfro
Cors Teifi